Таң атыуға дошман пехота һәм бронетранспортерҙарҙы атакаға ташлай. Атаев яугирҙәре атаканы кире ҡаға, әммә дошман ҡыҫымы көсәйә. Төнгә ҡаршы артиллерия ышығында ике эсэс ротаһы атакаға күсә. Лейтенант Атаев яугирҙәрҙе контратакаға күтәрә, немецтар ҡасып китә, әммә бейеклек һаҡсыларының рәте кәмей. Көн аҙағына 17 кеше тере була. Һуғыш ҡараңғы төнгә саҡлы дауам итә. Дошман 200 кешеһен юғалта. Хәүефле төн килә, аҙ һанлв отрядтың һуғыш ҡоралдары бөтә, барлығы ун танкка ҡаршы граната ҡала. Атаев ҡалған яугирҙәрҙе йыя: «Һуңғы патронға тиклем һуғышырға, бейеклекте бирмәҫкә!» -ти. Ул паторндарҙы самалап тотонорға бойора.